فرانسادا جمهورباشقانی امانوئل مکرونون پارتیسی رنسانس عضوو میللت وکیلی رمی ربیروت، میللی مجلیسده نازی سلامی وئردیگی اوچون ان یونگول جزا اولان "اخطار" آلدی.
فرانسا مطبوعاتیندا یئر آلان خبره گؤره، ۱۲ جولایدا میللی مجلیسده نازی سلامی وئره‌ن ربیروتا دونن، مجلیس پروتوکولوند‌ا بئله یئر آلمایان اخطار جزاسی وئریلدی.
میللی مجلیس باشقانی یائل برون-پیوئت، جزانین یونگوللوگونه دایر تپکیلردن سونرا میللی مجلیسده هر شئیین ائدیله‌ممه‌یه‌جگینی بیلدیررک،
"لازیم اولان جزالاری داها سونرا اعلان ائد‌جه‌یه‌م" دئدی.
ربیروت ایسه نازی سلامینی آشیری ساغچی مارین لو پنین پارتیسی ‘میللی بیرلیک’ین بیر میللت وکیلینه تپکی اولاراق "ائتمه‌مه‌لی اولدوغونو گؤسترمک اوچون" ائتدیگینی ساووندو.
اؤلکه‌ده ۲۰۱۴.جو ایلده نازی سلامی وئررک شکیل چکدیرن ایکی یئنی‌یئتمه اوخولدان قووولموش، لیون‌دا بیر گئجه کلوبوندا عینی حرکتی ائد‌ن گارسونلار ایشده‌ن چیخاردیلمیشدی.
